Miturut J.J. Afriastini, ahli taneman obat sing nyambutgawe ing “Herbarium Bogoriense”, tanduran kencur asale saka India, banjur sumebar menyang Asia Tenggara, Cina, lan Australia. Wong Jawa ngarani kencur, yen wong Aceh ngarani ceuko, wong Minang ngarani cakne, wong Sunda ngarani cikur, wong Bali ngarani cekuh. Merga godhonge apik kencur bisa ditandur ing pot ceper kanggo pasren.